Publication: Magyar Közlöny
Issue: MK-2002-36 (Year: 2002, Number: 36)
Era: 1990-2004
Section: 1. számú mellékletének 26. pontjával, továbbá a helyi önkormányzatokról szóló 1990. évi LXV. törvény (a továbbiakban: Ötv.) 16. § (1) bekezdésével és 79. § (2) bekezdésével, ezért sérti az Alkotmány 44/A. § (2) bekezdését.
Paragraph Index: 161

(2) bekezdése alapján a helyi víziközmûvek mûködtetése és a vízgazdálkodási tevékenységek körében a települések ivóvízellátásáról való gondoskodás a helyi önkormányzat feladatkörébe tartoznak, és a 6. § (3) bekezdése szerint a 2002/36. szám külön törvények alapján az önkormányzatoknak átadott víziközmûvek törzsvagyonként tulajdonukat képezik. A Vt. 1. számú mellékletének 26. pontja meghatározza a víziközmû fogalmát. A Vt.-ben meghatározott víziközmûvek rendszeréhez, rendeltetésszerû használatához tartoznak az e rendszerekben elhelyezett, a fõmûvekben lévõ vízmérõk, szivattyúk, transzformátorok, légsûrítõk, rotorok és keverõk, nélkülük az adott víziközmû nem üzemeltethetõ, így a vízilétesítmény nem szolgálja a helyi önkormányzat törvényben meghatározott vízgazdálkodási feladatait, különösen a víziközmûvekkel nyújtott szolgáltatás ellátását. Az Ör. kifogásolt módosított rendelkezése a víziközmû rendszer megjelölt elemeit kivette a korlátozottan forgalomképes vagyontárgyak körébõl, azzal a céllal, hogy azokat az önkormányzat apportálja a több önkormányzat által alapított Sopron és Környéke Víz- és Csatornamû Rt. vagyonába. Az indítvány szerint a Vt. rendelkezései alapján a tulajdonos önkormányzatnak nincs törvényes lehetõsége arra, hogy a víziközmû törzsvagyont részekre bontva, annak egyes elemeit gazdasági társaság tulajdonába adja, mert az csak a Vt. 9. § (1) bekezdésében elõírt módokon mûködtethetõ, és 10. § (1) bekezdése alapján csak használatba adható. Az indítványozó kifejtette, hogy az Ötv. 79. § (2) bekezdése szerint a közmûvek az önkormányzati törzsvagyon korlátozottan forgalomképes körébe tartoznak. Az Ötv. e rendelkezése alapján az önkormányzat csak e vagyoni kör bõvítésére kapott felhatalmazást, az Ör. kifogásolt szabálya pedig az Öt.-ben meghatározott víziközmû törzsvagyon körét törvényellenesen szûkítette. Álláspontja szerint az önkormányzat a víziközmû törzsvagyont a korlátozottan forgalomképesség szempontjából az Ötv. 16. § (1) bekezdése alapján sem szabályozhatja, és azzal csak az irányadó külön jogszabály, a Vt. keretei között rendelkezhet. II. Az Alkotmánybíróság a rendelkezõ részben foglalt döntését a következõ jogszabályi rendelkezésekre alapozta:

Source: https://magyarkozlony.hu/hivatalos-lapok/3599609708122601dd84b21977d0d1c50a9da53a/dokumentumok/f8ff3cb30056f3d93b7ff16d8b94069576871101/letoltes